paragraph_text: HRSS je pokušao osnovati ovo društvo još 1920., no represija velikosrpskog hegemonističkog režima koji nije trpio nikakvu republikanštinu nije bila povoljno okružje u kojem se moglo djelovati. Kad je HSS ušao u Narodnu skupštinu 1925. stvorile su se povoljne političke okolnosti te je Seljačka sloga u Zagrebu osnovana 11. listopada iste godine. Seljačka sloga imala je glasilo Seljačku prosvjetu, koje je poslije ponijelo ime ovog društva. Na čelu Seljačke sloge bio je njen osnivač Rudolf Herceg.